கேள்வி: கண்டனூர் - பாலையூர் கோயில்கள் பற்றி தகவல் சொல்.
பதில்: பாலையூரில் (Palaiyur) மேலத்தெரு என்று அழைக்கப்படும் மேற்கு வீதியில் நான்கு கோவில்கள் ஒருங்கே அமைந்துள்ளன. அதில் இடது புறத்தில் கற்பக விநாயகர் கோவில் அமைந்துள்ளது. இதன் அருகில் மகாலெட்சுமி நாராயணன் கோவிலும், இதனைத் தொடர்ந்து மாரியம்மன் கோவிலும் அமைந்துள்ளன. இக்கோவிலுக்கு மரத்தாலான தேர் ஒன்று உள்ளது. வலப்புறத்தில் தேரடிக் கருப்பர் கோவில் உள்ளது (இந்தக் கோவிலின் அருகில் மாரியம்மன் கோவில் தேரினைப் பாதுகாக்கும் தேர்க்கொட்டகை உள்ளது). இந்த நான்கு கோவில்களுக்கும் அருகில் பாலையூர் கண்மாய் அமைந்துள்ளது (அரை கிலோ மீட்டர் தொலைவு). பாலையூரில் கீழத்தெரு என்று அழைக்கப்படும் கிழக்கு வீதியில் முத்திரிச் சந்தி கருப்பர், ராக்காயி அம்மன் கோவில் அமைந்துள்ளது. இப்பகுதிக்கு மிக அருகில் கிழக்குத் திசையில் செல்லும் வழியில் சின்னக் கருப்பர் கோவில் அமைந்துள்ளது.
கேள்வி: கண்டனூர் - பள்ளிகள் குறித்து விரிவாக சொல்லுங்கள்.
பதில்: கண்டனூரில் சிட்டாள் ஆச்சி உயர்நிலைப் பள்ளி அமைந்துள்ளது. இப்பள்ளி 21 திசம்பர் 1945, வெள்ளிக் கிழமை அன்று தொடங்கப்பட்டதாகும். இப்பள்ளியை அந்நாளைய சென்னை மாகாணத்தின் பொதுத்தகவல் துறை இயக்குநர் டாக்டர் சவூர் என்பவர் திறந்து வைத்த கல்வெட்டு அப்பள்ளியின் முன்பகுதியில் உள்ளது. கல்வியிலும் விளையாட்டு துறையில் இப்பள்ளி சிவகங்கை மாவட்டத்தில் சிறந்து விளங்ககூடிய பள்ளியாகும். கண்டனூர் வீரப்பசெட்டியார் அவர்களால் அவர்களது அன்னை சிட்டாள் ஆச்சி நினைவாக தொடங்கப்பட்ட செட்டிநாட்டு கலைநயத்துடன் தொடங்கப்பட்ட பள்ளியாகும்.